
Okresný súd Poprad 24P/30/2025 8725201598 15. 07. 2025 JUDr. Dušan Miškovčík ECLI:SK:OSPP:2025:8725201598.3
Opravné uznesenie Okresný súd Poprad, v právnej veci starostlivosti súdu o maloleté dieťa: A. B., narodená XX.XX.XXXX, trvale bytom C. D. XXX, zastúpená procesným opatrovníkom Úradom práce, sociálnych vecí a rodiny Kežmarok, dieťa rodičov: maloletá matka – E. B., narodená XX.XX.XXXX, trvale bytom C. D. XXX, otec – neuvedený, o návrhu navrhovateľky: F. B., narodená XX.XX.XXXX, trvale bytom C. D. XXX, na zverenie maloletého dieťaťa do náhradnej osobnej starostlivosti, takto rozhodol: I. O p r a v u j e záhlavie a výrok uznesenia Okresného súdu Poprad, č. k.: 24P/30/2025 - 6 zo dňa 26.05.2025 v časti mena navrhovateľky, a to nasledovne: - Záhlavie a výrok označeného uznesenia v časti mena navrhovateľky správne znie: „F. B.“ II. V ostatných častiach uznesenie zostáva nezmenené. odôvodnenie: 1. Uznesením Okresného súdu Poprad zo dňa 26.05.2025, č. k.. 24P/30/2025 - 6 súd rozhodol tak, že nariadil neodkladné opatrenie, ktorým zveril maloletú A. B. do právoplatného skončenia konania vo veci samej, do náhradnej osobnej starostlivosti jej starej matky F. B.. 2. Súd v rámci svojej činnosti zistil, že v záhlaví a výroku uznesenia č. k. 24P/30/2025-6 zo dňa 26.05.2025 je nesprávne uvedené meno navrhovateľky, pričom správne má byť ,,F. B.“. 3. Podľa § 234 ods. 2 zákona č. 160/2015 Z. z. Civilný sporový poriadok v znení neskorších predpisov (ďalej len „CSP“) ak nie je ďalej ustanovené inak, použijú sa na uznesenie primerane ustanovenia o rozsudku. 5. Podľa § 224 CSP súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí subjektom konania. 6. S poukazom na citované zákonné ustanovenia súd rozhodol o oprave chyby v písaní v záhlaví a výroku uznesenia tunajšieho súdu, č. k.: 24P/30/2025 - 6 zo dňa 26.05.2025 tak, ako je uvedené vo výrokovej časti tohto uznesenia. Poučenie: Proti tomuto uzneseniu možno podať odvolanie do 15 dní odo dňa jeho doručenia prostredníctvom Okresného súdu Poprad na Krajský súd v Prešove.
V odvolaní sa má popri všeobecných náležitostiach (§ 127 ods. 1 CSP) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 365 ods. 1 CSP odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Podľa § 365 ods. 2 CSP odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Podľa § 365 ods. 3 CSP odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Podľa § 373 ods. 4 CSP prostriedky procesného útoku alebo prostriedky procesnej obrany, ktoré neboli uplatnené pred súdom prvej inštancie, možno uplatniť za plnenia podmienok podľa § 366 najneskôr v lehote na vyjadrenie k odvolaniu. Podľa § 366 CSP prostriedky procesného útoku alebo prostriedky procesnej obrany, ktoré neboli uplatnené v konaní pred súdom prvej inštancie, možno v odvolaní použiť len vtedy, ak a) sa týkajú procesných podmienok, b) sa týkajú vylúčenia sudcu alebo nesprávneho obsadenia súdu, c) má byť nimi preukázané, že v konaní došlo k vadám, ktoré mohli mať za následok nesprávne rozhodnutie vo veci alebo d) ich odvolateľ bez svojej viny nemohol uplatniť v konaní pred súdom prvej inštancie.

